Μείναμε 2 βραδιές (2 άτομα). Το σπίτι είναι ευρύχωρο, ηλιόλουστο και σε καλή θέση. Ζήτησα από την αρχή από τον ιδιοκτήτη, να χρησιμοποιήσουμε 2 χώρους για ύπνο, (επειδή είχα κάποιο πρόβλημα με το πόδι μου), δηλαδή την κρεβατοκάμαρα και τον καναπέ του σαλονιού που ήταν ευρύχωρος. Επίσης ζήτησα 1 βαμβακερή κουβέρτα για τα βράδια και εάν ήταν δυνατόν να αφήσουν το παράθυρο σε ανάκληση για να αερίζεται το σπίτι (λόγω του covid).
Όταν φθάσαμε στο σπίτι, ο ιδιοκτήτης απουσίαζε, οπότε μας εξυπηρέτησε η κ. Γιόλα, που εργάζεται για την Airbnb. Πολύ καλή και ευγενική κυρία, αλλά έχει αρκετά φορτωμένο πρόγραμμα. Μας έδειξε το σπίτι και έφυγε.
Το κρεβάτι στην κρεβατοκάμαρα ήταν στρωμένο κανονικά με σεντόνια και μου άφησε επιπλέον 1 σεντόνι διπλωμένο για να το στρώσω εγώ στον καναπέ. Δεν υπήρχε όμως 2ο σεντόνι για τον καναπέ, για να σκεπαστώ. Όταν το κατάλαβα, την πήρα αμέσως τηλέφωνο και μου είπε ότι υπάρχει μέσα στα συρτάρια. Έψαξα εκεί και βρήκα μέσα σε συρτάρι (της ντουλάπας της κρεβατοκάμαρας) ένα παλιό σκούρο σεντόνι με μία τρύπα (!). Επικοινώνησα πάλι μαζί της και μου είπε ότι το συνεργείο που καθαρίζει και στρώνει το σπίτι άφησε 2 σεντόνια ! Δυστυχώς 2ο σεντόνι δεν υπήρχε στο σπίτι, παρά μόνο το σκισμένο. Της έστειλα και φωτογραφία και μου είπε να στείλω μήνυμα στον ιδιοκτήτη. Έστειλα 3 e-mail και ο ιδιοκτήτης μου απαντούσε συνεχώς το ίδιο: ότι δηλαδή υπάρχει το σεντόνι !!! Ειλικρινά απογοητεύτηκα με την στάση του γιατί πώς μπορούσε να ήταν σίγουρος για κάτι, όταν λείπει από το σπίτι του? Θα μπορούσε να πει ότι θα επικοινωνήσει με το συνεργείο και να κάνει ό,τι μπορεί για να μας εξυπηρετήσει. Αφού δεν μου έλυσε το πρόβλημα ο ιδιοκτήτης, ξαναμίλησα στο τηλέφωνο με την κ.Γιόλα και μου είπε ότι θα φροντίσει να μας φέρουν ένα σεντόνι αύριο. Την επόμενη ημέρα μέχρι τις 6 το απόγευμα δεν μας έφεραν τίποτα! Τότε πήρα τηλέφωνο την Airbnb και τους εξήγησα τι συμβαίνει. Μέσα σε 2 ώρες συνεννοήθηκαν και μου έστειλαν 2 σεντόνια! Επίσης είχα ζητήσει από τον ιδιοκτήτη, να μου αφήσουν μία κουβερτούλα να σκεπαστώ. Μου άφησαν μέσα στην ντουλάπα ένα πάπλωμα για να σκεπαστώ, αλλά χωρίς θήκη ! (το πήρα φωτογραφία). Μέσα στα συρτάρια της ντουλάπας υπήρχε και μία παλιά βαμβακερή κουβέρτα αλλά δεν φαινόταν να ήταν σιδερωμένη. Τέλος δεν υπήρχε ανοιγμένο κανένα παράθυρο (πιθανόν για λόγους ασφαλείας). Νομίζω ότι χρειάζεται περισσότερη οργάνωση και χρόνο όταν διαθέτεις ένα σπίτι για ενοικίαση. Φυσικά καλύτερα να φροντίζεις ή να επιβλέπεις εσύ ο ίδιος ο ιδιοκτήτης τις απαιτήσεις του πελάτη.